CELEX: 32015R0981
Language: mt
Date: 2015-06-23 00:00:00
Title: Regolament tal-Kunsill (UE) 2015/981 tat-23 ta' Ġunju 2015 li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali

25.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 159/1
            
         REGOLAMENT TAL-KUNSILL (UE) 2015/981
   tat-23 ta' Ġunju 2015
   li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 31 tiegħu,
   Wara li kkunsidra l-proposta tal-Kummissjoni Ewropea,
   Billi:
   
               (1)
            
            
               Sabiex ikun żgurat biżżejjed forniment bla waqfien ta' ċerti prodotti li m'hemmx biżżejjed produzzjoni tagħhom fl-Unjoni u sabiex jiġi evitat kull tfixkil fis-suq ta' ċertu prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (UE) Nru 1388/2013 (1). Il-prodotti li ma jaqbżux il-limiti tal-kwoti tariffarji jistgħu jiġu importati fl-Unjoni b'rati ta' dazju żero jew imnaqqsa. Minħabba r-raġunijiet indikati, għal seba' prodotti addizzjonali, hemm bżonn li b'effett mill-1 ta' Lulju 2015 jinfetħu kwoti tariffarji b'rati ta' dazju żero għal volum xieraq.
            
         
               (2)
            
            
               F'ċerti każijiet għandhom jiġu adattati l-kwoti tariffarji awtonomi eżistenti tal-Unjoni. Għal żewġ prodotti, hemm bżonn li tiġi emendata d-deskrizzjoni tal-prodott għall-finijiet ta' kjarifika u biex jitqiesu l-iżviluppi riċenti tal-prodotti. Għal sitt prodotti oħra, jeħtieġ li jiżdiedu l-volumi tal-kwota billi tali żieda tkun fl-interess tal-operaturi ekonomiċi tal-Unjoni.
            
         
               (3)
            
            
               Fir-rigward ta' żewġ prodotti, għandhom jingħalqu l-kwoti tariffarji awtonomi tal-Unjoni b'effett mill-1 ta' Lulju 2015 u kkonvertiti f'sospensjonijiet tariffarji awtonomi, għaliex m'hemmx iżjed il-ħtieġa li jkun limitat il-volum tal-importazzjonijiet.
            
         
               (4)
            
            
               Għandu jiġi ċċarat li kwalunkwe taħlita, preparazzjoni jew prodott magħmulin minn komponenti differenti li fihom prodotti soġġetti għall-kwoti tariffarji awtonomi mhumiex koperti bl-Anness tar-Regolament (UE) Nru 1388/2013.
            
         
               (5)
            
            
               Għaldaqstant, ir-Regolament (UE) Nru 1388/2013 għandu jiġi emendat kif meħtieġ.
            
         
               (6)
            
            
               Ladarba l-emendi skont dan ir-Regolament għandhom isiru effettivi mill-1 ta' Lulju 2015, dan ir-Regolament għandu japplika minn dik id-data,
            
         ADOTTA DAN IR-REGOLAMENT:
   Artikolu 1
   Ir-Regolament (UE) Nru 1388/2013 huwa emendat kif ġej:
   
               (1)
            
            
               L-Artikolu 1 jinbidel b'dan li ġej:
               “Artikolu 1
               1.   Għall-prodotti elenkati fl-Anness, huma b'dan miftuħa kwoti tariffarji awtonomi tal-Unjoni li fi ħdanhom se jkunu sospiżi dazji tat-Tariffa Doganali Komuni għall-perjodi, bir-rati tad-dazju, u sal-volumi indikati fih.
               2.   Il-paragrafu 1 ma japplikax għal taħlitiet, preparazzjonijiet u prodotti magħmulin minn komponenti differenti li fihom prodotti elenkati fl-Anness.”.
            
         
               (2)
            
            
               L-Anness huwa emendat kif stabbilit fl-Anness ta' dan ir-Regolament.
            
         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Lulju 2015.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, it-23 ta' Ġunju 2015.
      
         
            Għall-Kunsill
         
         
            Il-President
         
         E. RINKĒVIČS
      
   
   
      (1)  Regolament tal-Kunsill (UE) Nru 1388/2013 tas-17 ta' Diċembru 2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (UE) Nru 7/2010 (ĠU L 354, 28.12.2013, p. 319).
   
      ANNESS
      L-Anness tar-Regolament (UE) Nru 1388/2013 huwa emendat kif ġej:
      
                  (1)
               
               
                  dawn ir-ringieli għall-kwoti tat-tariffi għall-ordnijiet bin-numri 09.2683, 09.2684, 09.2688, 09.2854, 09.2685, 09.2686, u 09.2687 jiddaħħlu skont l-ordni tal-kodiċi tan-NM indikati fit-tieni kolonna tat-tabella:
                  
                              Nru tal-Ordni
                           
                           
                              Il-kodiċi tan-NM
                           
                           
                              TARIC
                           
                           
                              Deskrizzjoni
                           
                           
                              Il-perjodu tal-kwota
                           
                           
                              L-ammont tal-kwota
                           
                           
                              Il-kwota tad-dazji (%)
                           
                        
                              “09.2683
                           
                           
                              ex 2914 19 90 
                           
                           
                              50
                           
                           
                              Aċetilaċetonat tal-kalċju (CAS RN 19372-44-2) għall-użu fil-manifattura tas-sistemi ta' stabilizzaturi fil-forma ta' pilloli (1)
                              
                           
                           
                              01.07.-31.12.
                           
                           
                              50 tunnellata
                           
                           
                              0 %
                           
                        
                              09.2684
                           
                           
                              ex 2916 39 90 
                           
                           
                              28
                           
                           
                              Klorur ta' 2,5-Dimetilfenilaċetil (CAS RN 55312-97-5)
                           
                           
                              01.07.-31.12.
                           
                           
                              125 tunnellata
                           
                           
                              0 %
                           
                        
                              09.2688
                           
                           
                              ex 2920 90 85 
                           
                           
                              70
                           
                           
                              Tris(2,4-di-terz-butilfenil)fosfit (CAS RN 31570-04-4)
                           
                           
                              01.07.-31.12.
                           
                           
                              3 000  tunnellata
                           
                           
                              0 %
                           
                        
                              09.2854
                           
                           
                              ex 2924 19 00 
                           
                           
                              85
                           
                           
                              Iodoprop-3-2-inilN-butilkarbamat(CAS RN 55406-53-6)
                           
                           
                              01.07.-31.12.
                           
                           
                              250 tunnellata
                           
                           
                              0 %
                           
                        
                              09.2685
                           
                           
                              ex 2929 90 00 
                           
                           
                              30
                           
                           
                              Nitrogwanidina (CAS RN 556-88-7)
                           
                           
                              01.07.-31.12.
                           
                           
                              3 250  tunnellata
                           
                           
                              0 %
                           
                        
                              09.2686
                           
                           
                              ex 3204 11 00 
                           
                           
                              75
                           
                           
                              Koloranti C.I. Disperse Yellow 54 (CAS RN 7576-65-0) u preparazzjonijiet ibbażati fuqhom ma' kolorant C.I. Disperse Yellow 54 kontenut ta' 99 % or jew iktar f'piż
                           
                           
                              01.07.-31.12.
                           
                           
                              1 250  kg
                           
                           
                              0 %
                           
                        
                              09.2687
                           
                           
                              ex 3907 40 00 
                           
                           
                              25
                           
                           
                              Taħlita ta' polimeri ta' polikarbonat u poli(metilmetakrilat) b'kontenut ta' polikarbonat ta' 98,5 % skont il-piż, f'forma ta' gerbub jew bċejjeċ żgħar, bi trażmittanza luminuża ta' mhux anqas minn 88,5 %, imkejla bl-użu ta' kampjun għall-ittestjar ta' ħxuna ta' 4 mm b'tul tal-mewġa ta' λ = 400 nm (skont ISO 13468-2)
                           
                           
                              01.07.-31.12.
                           
                           
                              200 tunnellata
                           
                           
                              0 %
                           
                        
            
                  (2)
               
               
                  ir-ringieli għall-kwoti tat-tariffi għall-ordnijiet bin-numri 09.2664, 09.2972, 09.2665, 09.2645, 09.2834, 09.2835, 09.2629, u 09.2763 huma sostitwiti b'dawn li ġejjin:
                  
                              Nru tal-Ordni
                           
                           
                              Il-kodiċi tan-NM
                           
                           
                              TARIC
                           
                           
                              Deskrizzjoni
                           
                           
                              Il-perjodu tal-kwota
                           
                           
                              L-ammont tal-kwota
                           
                           
                              Il-kwota tad-dazji (%)
                           
                        
                              “09.2664
                           
                           
                              ex 2008 60 39 
                           
                           
                              30
                           
                           
                              Ċirasa ħelwa li fiha spirtu miżjud, b'kontenut ta' zokkor ta' mhux aktar minn 9 % tal-piż, ta' dijametru ta' mhux aktar minn 19,9 mm bl-għadma, għall-użu fi prodotti taċ-ċikkulata (2)
                              
                           
                           
                              01.01.-31.12.
                           
                           
                              1 000  tunnellata
                           
                           
                              10 % (3)
                              
                           
                        
                              09.2972
                           
                           
                              2915 24 00 
                           
                           
                               
                           
                           
                              Anidride aċetiku (CAS RN 108-24-7)
                           
                           
                              01.01.-31.12.
                           
                           
                              50 000  tunnellata
                           
                           
                              0 %
                           
                        
                              09.2665
                           
                           
                              ex 2916 19 95 
                           
                           
                              30
                           
                           
                              (E,E)-Eża-2,4-dienoat tal-potassju (CAS RN 24634-61-5)
                           
                           
                              01.01.-31.12.
                           
                           
                              8 250  tunnellata
                           
                           
                              0 %
                           
                        
                              09.2645
                           
                           
                              ex 3921 14 00 
                           
                           
                              20
                           
                           
                              Blokka ċellulari ta' ċelluloża riġenerata, mimlija bl-ilma li jkun fih klorur tal-manjeżju u kompost tal-ammonju kwaternarju tad-daqs ta' 100 cm (± 10 cm) × 100 cm (± 10 cm) × 40 cm (± 5 cm)
                           
                           
                              01.01.-31.12.
                           
                           
                              1 700  tunnellata
                           
                           
                              0 %
                           
                        
                              09.2834
                           
                           
                              ex 7604 29 10 
                           
                           
                              20
                           
                           
                              Folji jew vireg tal-alojs ta' aluminju-litjuta' diametru ta' 200 mm jew iktar, iżda mhux iktar minn 300 mm
                           
                           
                              01.01.-31.12.
                           
                           
                              2 000  tunnellata
                           
                           
                              0 %
                           
                        
                              09.2835
                           
                           
                              ex 7604 29 10 
                           
                           
                              30
                           
                           
                              Folji jew vireg tal-alojs ta' aluminju-litjuta' diametru ta' 300,1 mm jew iktar, iżda mhux iktar minn 533,4 mm
                           
                           
                              01.01.-31.12.
                           
                           
                              1 000  tunnellata
                           
                           
                              0 %
                           
                        
                              09.2629
                           
                           
                              ex 8302 49 00 
                           
                           
                              91
                           
                           
                              Manku teleskopiku tal-aluminju għall-użu fil-manifattura tal-bagalji (2)
                              
                           
                           
                              01.01.-31.12.
                           
                           
                              1 000 000  biċċa
                           
                           
                              0 %
                           
                        
                              09.2763
                           
                           
                              ex 8501 40 20 
                              ex 8501 40 80 
                           
                           
                              40
                              30
                           
                           
                              Mutur kommutatur elettriku AC, monofażi, b'rendiment ta' 250 W jew aktar, input enerġetiku ta' 700 W jew aktar imma mhux aktar minn 2 700  W, dijametru estern ta' aktar minn 120 mm (± 0,2 mm) imma mhux aktar minn 135 mm (± 0,2 mm), b'rata ta' veloċità ta' aktar minn 30 000  rpm imma mhux aktar minn 50 000  rpm, mgħammar b'ventilatur għall-arja, għall-użu fil-produzzjoni tal-vacuum cleaners (2)
                              
                           
                           
                              01.01.-31.12.
                           
                           
                              2 000 000  biċċa
                           
                           
                              0 %
                           
                        
            
                  (3)
               
               
                  jitħassru r-ringieli għall-kwoti tat-tariffi għall-ordnijiet bin-numri 09.2677 u 09.2678.
               
            
         (1)  Is-sospensjoni tad-dazji hija soġġetta għall-Artikoli 291 sa 300 tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (ĠU L 253, 11.10.1993, p. 1).”
      
         (2)  Is-sospensjoni tad-dazji hija soġġetta għall-Artikoli 291 sa 300 tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (ĠU L 253, 11.10.1993, p. 1).
      
         (3)  Ir-rata ta' dazju speċifiku hija applikabbli.”